cyanic-selkie/wikianc huggingface dataset:
วงศ์มะพอก
วงศ์มะพอก หรือ Chrysobalanaceae เป็นวงศ์ของไม้ยืนต้น ไม้พุ่ม ที่เป็นพืชมีดอกจำนวน 17 สกุลและประมาณ 460 สปีชีส์ในเขตร้อนและกึ่งเขตร้อน พบทั่วไปในทวีปอเมริกา บางสปีชีส์มีซิลิกา ในส่วนของต้นที่แข็งแรง และชั้นมีโซฟิลล์ของใบมักมีสเคลอเรนไคมา
ปิยดา อินทวงศ์
ปิยดา อินทวงศ์ (ชื่อเล่น:หลิงหลิง) เป็นนักแสดงชาวลาว ที่ทำงานที่ไทย เกิดเมื่อวันที่ 13 พฤศจิกายน พ.ศ. 2535 เริ่มเข้าวงการจากการประกวด Miss Photogenic KKU NKC Freshy Boys & Girls 2012, เข้ารอบ 14 คนสุดท้ายการประกวด ดัชชี่บอยแอนด์เกิร์ล (Dutchie Boys & Girls) 2013,ได้รับตำแหน่ง มิสควีนลาว 2014 และเป็นตัวแทนประเทศลาว ในการประกวด มิสอินเตอร์เนชั่นแนลควีน 2014ได้รับรางวัล รองชนะเลิศอันดับสองจากเวทีดังกล่าว. และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
ฟาโรห์พซัมมูธิส
ฟาโรห์พซัมมูธิส เป็นพระมหากษัตริย์องค์ที่ 3 แห่งราชวงศ์ที่ยี่สิบเก้าแห่งอียิปต์ เสวยราชเมื่อปี 392/1 ก่อนคริสต์ศักราช
บรรณานุกรม
Ray, J. D., 1986: "Psammuthis and Hakoris", The Journal of Egyptian Archaeology, 72: 149-158.
สรัลธร คล้ายอุดม
สรัลธร คล้ายอุดม ชื่อเล่น มีน (เกิด 12 มีนาคม พ.ศ. 2535) เป็นนักแสดงและนางแบบชาวไทย มีผลงานมิวสิควีดีโอมากมายที่เธอได้ร่วมเล่นของสังกัด แกรมมี่
ประวัติ
สรัลธร คล้ายอุดม มีชื่อเดิมว่า อภิษฐา คล้ายอุดม มีชื่อเล่นว่า มีน เกิดเมื่อวันที่ 12 มีนาคม พ.ศ. 2535 จบการศึกษาระดับมัธยมที่โรงเรียนสวนกุหลาบวิทยาลัยนนทบุรี และอุดมศึกษา มหาวิทยาลัยเกษตรศาสตร์ คณะบริหารธุรกิจ สาขาการตลาด
หลังจากนั้นเธอก็มีโอกาสได้เล่นภาพยนตร์เรื่อง รักจัดหนัก ซึ่งในเรื่องนี้เธอได้เล่นเพียงตัวประกอบเท่านั้น บทบาทไม่เด่นสักเท่าไรนัก แต่เธอก็ได้ประสบการณ์หลาย ๆ อย่างจากภาพยนตร์เรื่องนี้ นอกจากนี้ยังมีผลงานภาพยนตร์เรื่อง Yes or No 2 รักไม่รัก อย่ากั๊กเลย อีกด้วย
อัลซิรา
อัลซิรา (Alcira) เป็นเมืองและเทศบาลที่มีประชากรประมาณเกือบ 45,000 คน ทางภาคตะวันออกของประเทศสเปน ตั้งอยู่บนฝั่งซ้ายของแม่น้ำฆูการ์และริมทางรถไฟสายบาเลนเซีย–อาลิกันเตในโกมาร์การิเบราอัลตา จังหวัดบาเลนเซีย แคว้นบาเลนเซีย สภาพภูมิอากาศโดยทั่วไปเป็นแบบเมดิเตอร์เรเนียน กล่าวคือ อุณหภูมิไม่สูงหรือต่ำมากนักทั้งในฤดูร้อนและฤดูหนาว ฝนตกน้อยและไม่สม่ำเสมอ แต่มักจะมีฝนตกหนักหลังช่วงแล้งจัด
ผักชี
ผักชี, ผักชีลา หรือ ผักหอมป้อม เป็นพืชล้มลุกขนาดเล็กในวงศ์ Apiaceae ใบติดกับลำต้น มีใบย่อยเป็นจำนวนมาก ใบหยักลึกเข้าหากลางใบ ดอกช่อ ดอกย่อยสีขาวอมชมพู ผลมีลักษณะรี ค่อนข้างกลม แก่จัดเป็นสีเหลืองอมน้ำตาล มีเมล็ด 2 เมล็ด ใช้รับประทานเป็นผัก และตกแต่งในอาหารหลายชนิด เช่น ใส่ในลาบ ก้อย แหนมสด รากผักชีใช้เป็นส่วนประกอบในน้ำพริกแกง ใส่ในทอดมัน ห่อหมก น้ำจิ้ม เมล็ดใช้เป็นเครื่องเทศ ใส่ในน้ำพริกแกง สะเต๊ะ บาเยีย ข้าวหมกไก่
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลชาย บิกแอร์
กีฬาสโนว์บอร์ดในโอลิมปิกเยาวชนฤดูหนาว 2020 ประเภทบุคคลชาย บิกแอร์ เป็นการแข่งขันกีฬาสโนว์บอร์ดที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 22 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสโนว์บอร์ดครั้งนี้มีนักกีฬาเข้าร่วมแข่งขัน 20 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ นักกีฬาจาก
ชื่อ
ชื่อ From the people คือสิ่งที่มนุษย์ได้สร้างขึ้นเป็นคำต่าง ๆ เพื่อใช้แทนคน สัตว์ สิ่งของ โดยทั่วๆ ไปหรือโดยเฉพาะเจาะจง หรือสิ่งที่เป็นนามธรรมที่สามารถสัมผัสหรือรู้สึกได้ เพื่อนำมาเรียกหรืออ้างถึง การใช้ชื่อเรียกแทนบุคคลเป็นสิ่งที่ควรที่ตั้งแต่เกิดหากไม่ได้เป็นคนเร่ร่อน ตามกฎหมายแล้วบังคับให้ประชาชนทุกคนต้องมีชื่อตั้งแต่เกิด ซึ่งชื่ออาจจะซ้ำกันได้
ความเชื่อเกี่ยวกับชื่อ
เซอร์เจมส์ จอร์จ เฟรเซอร์ นักมานุษยวิทยาชาวอังกฤษ เคยกล่าวไว้ว่า อารยชนมักจะตั้งชื่อ คน สัตว์ สิ่งของ ด้วยความประสงค์ที่ว่า ต้องการให้มันแทนสิ่งนั้นจริง ๆ หรืออาจกล่าวได้ว่าชื่อนั้นเป็นตัวตนที่แท้จริงของวัตถุที่บอกเล่าเอกลักษณ์ต่าง ๆ ไว้เช่น ผม ขน เล็บ ฯลฯ ดังนั้นในหลายวัฒนธรรม ชื่อจริงจึงเป็นสิ่งต้องห้ามเนื่องจากหากล่วงรู้ก็หมายถึงชีวิตต้องตกอยู่ในมือผู้อื่น อาจโดนทำไสยศาสตร์เช่นใดก็ได้ ทำให้ในกาลต่อมาความหวาดระแวงนี้พัฒนาเป็นมารยาทที่ต้องเอ่ยนามตัวเองก่อนถามนามผู้อื่นนั่นเอง กล่าวโดยย่อก็คือในวัฒนธรรมโบราณ ชื่อจริงนั้นเป็นสิ่งสำคัญมากเพราะอาจถูกเอาไปทำไสยศาสตร์ คนโบราณเลยมักไม่บอกกัน หากชื่อคือตัวตน ชื่อของคนย่อมส่งผลกับตัวตนเช่นกัน ผู้คนโดยมากจึงนิยมตั้งชื่อมนุษย์ให้สื่อถึงความเข้มแข็งทางวิญญาณ อีกนัยหนึ่งชื่อก็เป็นวิชาไสยเวทประเภทหนึ่ง ในตระกูลทรัมปูแห่งซูลาเวซี ประเทศอินโดนีเซีย ถึงกับมีการเอาชื่อของคนในเกาะมาเก็บไว้ เพราะเชื่อว่าการได้ครอบครองชื่อ ก็เหมือนประหนึ่งได้ครอบครองวิญญาณของผู้นั้น
สำหรับความเชื่อของคนไทยแล้ว ชื่อไม่เป็นเพียงแค่สิ่งสมมุติที่ใช้เรียกขานแทนตัวเท่านั้น แต่ยังจะมีบทบาทและแสดงถึงสภาพของเจ้าของชื่อด้วย โดยจะส่งผลถึงความเป็นสิริมงคลและกาลกิณีให้เกิดแก่เจ้าของชื่อได้ จึงมีความเชื่อมาแต่โบราณว่า การเปลี่ยนชื่อใหม่เป็นกลวิธีหนึ่งที่จะช่วยให้หายเจ็บป่วยหรือเคราะห์ร้ายต่าง ๆ เพราะเชื่อว่า เด็กเกิดจากผีปั้น เมื่อคลอดออกมาแล้วผีก็ยังจะคอยมาเอาชีวิตกลับคืนไป ดังนั้นการเปลี่ยนชื่อจึงเป็นการหลอกให้ผีเข้าใจว่าเป็นคนละคนกัน
เสฐียรโกเศศ กล่าวว่า ชื่อเก่าที่มีผู้ชื่อ เช่น หมู หมา กบ เขียด ด้วง เป็นต้น คงเป็นชื่อตั้งขึ้นเพื่อหลอกลวงผีว่าไม่ใช่คนแต่เป็นหมูหมา ผีจะได้ตายใจไม่เอาตัวไป เป็นลักษณะที่ใช้ในภาษาอังกฤษเรียกว่า cacophonism ซึ่งมีอยู่ในประเพณีดั้งเดิมของทุกชาติทุกภาษา
ความเชื่อเรื่องชื่อในสังคไทยสะท้อนออกมาให้เห็นในแง่มุมต่าง ๆ เช่น วรรณคดีพื้นบ้านเรื่อง ขุนช้างขุนแผน ที่นาง พิมพิลาไล เปลี่ยนชื่อเป็น วันทอง ตามคำทักของขรัวตาจูหลังจากที่เจ็บป่วยออด ๆ แอด ๆ มาตลอด
สายล่อฟ้า (ภาพยนตร์)
สายล่อฟ้า เป็นภาพยนตร์แนวอาชญากรรม-คอมเมดี้สัญชาติไทย ปี 2547 เขียนบทและกำกับโดย ต้อม-ยุทธเลิศ สิปปภาค สถานที่ถ่ายทำทั้งหมดถ่ายทำที่พัทยา เป็นเรื่องราวของ 2 เพื่อนสนิทที่ก่อเรื่องวุ่นวายจนกลายเป็นอาชญากรรม
เนื้อเรื่อง
ตุ่น (โหน่ง ชะชะช่า) และ เต่า (สมชาย เข็มกลัด) เพื่อนสนิทที่ชอบใช้เวลาด้วยกันที่ร้านคาราโอเกะในพัทยา อย่างไรก็ตาม เต่ามีนิสัยเสียคือชอบร้องเพลงเสียงดังอยู่เสมอ โดยเฉพาะเพลง สายล่อฟ้า ของ 2 พี่น้องร็อกเกอร์ชื่อดัง อัสนี-วสันต์ ซึ่งส่งผลให้ เต่า ตุ่น และเพื่อน ๆ โดนไล่ออกจากร้านอยู่เสมอ โดยพี่ช้างซึ่งเป็นเจ้าของร้าน
เต่าเป็นพ่อค้าขายแผ่นดีวีดีและวีซีดีปลอม แต่เขาชอบเล่นการพนันและเขามักจะเดิมพันฟุตบอลพรีเมียร์ลีก ในที่สุดเขาก็ชนะและได้เงินมาจำนวนหนึ่งทำให้เขาตัดสินใจคืนเงิน 100,000 บาทที่ยืมมาจากตุ่นและเลี้ยงตุ่นที่ร้านคาราโอเกะของพี่ช้าง
ที่ร้าน ตุ่น ผู้ขี้อาย และนิสัยดี ได้พบกับหญิงสาวชื่อ นก (พิชญ์นาฏ สาขากร) เขาร้องเพลง ฉันอยู่ตรงนี้ ของวงแบล็คเฮดคู่กับเธอ และลงเอยด้วยการพาเธอกลับไปที่บ้าน เช้าวันต่อมา นกก็หายตัวไป ปรากฎว่าเธอเป็นเด็กของผู้ใหญ่หมี (แบล็ค ผมทอง) ผู้มีอิทธิพลในท้องถิ่น และเต่าจ่ายเงินให้เธอเพื่อไปนอนค้างคืนกับตุ่นเพื่อนของเขา ตุ่น เซียนพระเครื่องชื่อดังหมกมุ่นกับการตามหานก
ฟีโอโครโมไซโตมา
ฟีโอโครโมไซโตมา (pheochromocytoma) เป็นเนื้องอกประสาทต่อมไร้ท่อ (neuroendocrine tumor) ของต่อมหมวกไตส่วนใน เจริญมาจากเซลล์โครมาฟิน (chromaffin cell) หรือเนื้อเยื่อโครมัฟฟินนอกต่อมหมวกไตที่ไม่ได้ย้ายที่มาตอนเกิด และหลั่งสารคาเตโคลามีน (catecholamine) จำนวนมาก ส่วนใหญ่เป็นอะดรีนาลีนหากเนื้องอกอยู่ในต่อมหมวกไต และนอร์อะดรีนาลีน พาราแกงกลิโอมา (paraganglioma) นอกต่อมหมวกไต (บางครั้งเรียกว่าฟีโอโครโมไซโตมานอกต่อมหมวกไต) เป็นเนื้องอกที่มีความใกล้เคียงกันแต่พบน้อยกว่ามาก ซึ่งเจริญมาจากปมประสาทของระบบประสาทซิมพาเทติก จะตั้งชื่อตามตำแหน่งทางกายวิภาคที่เกิด
ทะไลลามะ องค์ที่สาม
ทะไลลามะ องค์ที่สาม เซอนัม กยาโช (2086 – 2131) เป็นพระองค์ที่ถูกสร้างขึ้นเป็น ทะไลลามะ แม้ว่าพระนามที่ได้รับย้อนหลังไปสองเล่มของพระองค์
15431588
เฮกซอล
เฮกซอล (Hexol) เป็นชื่อสำหรับเกลือต่าง ๆ ของสารประกอบโคออร์ดิเนชันที่มีความสำคัญทางประวัติศาสตร์ เกลือเป็นครั้งแรกที่ไม่สังเคราะห์คาร์บอนที่มีส่วนผสมของสารไครัล ซอลท์ซัลเฟตมีสูตร {[Co(NH3)4(OH)2]3Co}(SO4)3
จะงอยบ่า
โคราคอยด์ โพรเซส (Coracoid process) หรือ จะงอยบ่า เป็นโครงสร้างคล้ายตะขอยื่นออกมาจากกระดูกสะบักชี้ไปทางด้านหน้า คำว่า โคราคอยด์ มีรากศัพท์มาจากภาษากรีก แปลว่า ลักษณะคล้ายจะงอยปากนกกาเรเวน (Korax แปลว่า นกการาเวน)
โครงสร้าง
โคราคอยด์ โพรเซสเป็นส่วนยื่นหนา โค้ง ยึดติดกับฐานกว้างของส่วนบนของคอกระดูกสะบัก (neck of the scapula) โดยชี้ออกไปในทางขึ้นด้านบนและทิศเข้าสู่กลางลำตัว แล้วมีจึงขนาดเล็กลง และเปลี่ยนทิศทางโดยชี้ไปทางด้านหน้าและออกด้านข้างลำตัว
ส่วนขาขึ้น (ascending portion) ซึ่งมีลักษณะแบนลงจากหน้าไปหลัง ด้านหน้ามีพื้นผิวเรียบเว้า ข้ามส่วนที่กล้ามเนื้อใต้กระดูกสะบัก (Subscapularis) ผ่าน
ส่วนแนวนอน (horizontal portion) ซึ่งมีลักษณะแบนลงจากส่วนบนลงไปด้านล่าง พื้นผิวด้านบนนูนและไม่สม่ำเสมอ และเป็นจุดเกาะของกล้ามเนื้อเพคทอราลิส ไมเนอร์ พื้นผิวด้านใต้เรียบ ขอบด้านใกล้กลางและด้านข้างขรุขระ ส่วนต้นเป็นจุดเกาะของกล้ามเนื้อเพคทอราลิส ไมเนอร์ ส่วนต่อมาเป็นจุดเกาะของเอ็นคอราโคอโครเมียล (coracoacromial ligament) ส่วนยอดโอบโดยเอ็นร่วม (conjoined tendon) ของจุดเกาะต้นของกล้ามเนื้อคอราโคเบรเคียลิส (Coracobrachialis) และปลายจุดเกาะด้านสั้นของกล้ามเนื้อไบเซ็ปส์ เบรคิไอ และให้จุดยึดเกาะกับพังผืดคอราโคคลาวิคิวลาร์ (coracoclavicular fascia)
ส่วนใกล้กลางของรากของโคราคอยด์ โพราเซสเป็นรอยประทับขรุขระสำหรับจุดเกาะของเอ็นโคนอยด์ และบนผิวบนของส่วนแนวนอนเป็นสันยกขึ้นเป็นจุดเกาะของเอ็นทราปีซอยด์
ความสำคัญทางคลินิก
โคราคอยด์ โพรเซสนั้นสามารถคลำได้จากผิวหนังใต้ปลายด้านนอกของกระดูกไหปลาร้า เป็นจุดสำคัญในการป้องกันความเสียหายของประสาทและหลอดเลือด เพราะโครงสร้างทางประสาทและหลอดเลือดที่สำคัญจะเข้าสู่รยางค์บนในด้านใกล้กลาง (medial) ต่อโคราคอยด์ โพรเซส ดังนั้นศัลยแพทย์จึงหลีกเลี่ยงบริเวณดังกล่าว และผ่าตัดบริเวณไหล่ทางด้านข้างลำตัว (lateral) ต่อโคราคอยด์ โพรเซส
ในสัตว์ชนิดอื่นๆ
ในนกและสัตว์เลื้อยคลาน โคราคอยด์แยกเป็นกระดูกอีกชิ้นหนึ่ง
แมสตาบา
แมสตาบา (mastaba) คือ สิ่งก่อสร้างรูปสี่เหลี่ยมผืนผ้าทรงไม่สูง ด้านข้างลาดเอียง ส่วนบนแบนราบ สร้างเพื่อปกคลุมทางลงสู่ห้องเก็บศพซึ่งอยู่ลึกลงไปใต้ดิน หลุมทรายที่ขุดมีลักษณะเป็นรูปไข่หรือรูปสี่เหลี่ยมผืนผ้า กลบปิดหลุม ก่อให้สูงขึ้น จากหลุมฝังพระศพแบบแมสตาบา ชาวอียิปต์ได้วิวัฒนาการแนวความคิดก่อเป็นแมสตาบาซ้อนกันขึ้นไปเป็นชั้น ๆ และลดหลั่นกันตามลำดับ กลายเป็นโครงสร้างพีระมิดขึ้นมาเป็นแห่งแรกและจัดว่าเป็นอนุสาวรีย์หินอันมหึมาที่เก่าแก่ที่สุดในโลก นั่นคือ พีระมิดแบบขั้นที่เมืองซักกอเราะฮ์
เปนิสโกลา
เปนิสโกลา หรือ เปญญิสโกลา (Peñíscola) เป็นเมืองและเทศบาลแห่งหนึ่งในจังหวัดกัสเตยอน แคว้นบาเลนเซีย ประเทศสเปน ตั้งอยู่บนชายฝั่งโกสตาเดลอาซาอาร์ ทางทิศเหนือของทิวเขาแซร์ราดีร์ตาซึ่งทอดตัวขนานไปกับชายฝั่งทะเลเมดิเตอร์เรเนียน เมืองนี้เป็นหนึ่งในสถานที่ท่องเที่ยวยอดนิยม
ผักชี (แก้ความกำกวม)
พืชที่มีชื่อสามัญว่า ผักชี อาจหมายถึง
นอกจากนี้ยังอาจหมายถึง
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลหญิง บิกแอร์
กีฬาสโนว์บอร์ดในโอลิมปิกเยาวชนฤดูหนาว 2020 ประเภทบุคคลหญิง บิกแอร์ เป็นการแข่งขันกีฬาสโนว์บอร์ดที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 21, 22 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสโนว์บอร์ดครั้งนี้มีนักกีฬาเข้าร่วมแข่งขัน 22 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ นักกีฬาจาก
สันติภาพอเมริกัน
สันติภาพอเมริกัน (Pax Americana) เป็นคำที่ใช้หมายถึงมโนทัศน์สันติภาพโดยสัมพัทธ์ในซีกโลกตะวันตกและโลกในเวลาต่อมาเริ่มตั้งแต่กลางคริสต์ศตวรรษที่ 20 ซึ่งเชื่อว่าเกิดจากการมีอำนาจสูงสุดของสหรัฐ แม้คำนี้ใช้ในครึ่งหลังของคริสต์ศตวรรษที่ 20 เป็นหลัก แต่เคยมีใช้ด้วยความหมายและยุคสมัยต่าง ๆ เช่น ยุคหลังสงครามกลางเมืองในทวีปอเมริกาเหนือ และในภูมิภาคทวีปอเมริกาตั้งแต่เริ่มคริสต์ศตวรรษที่ 20
ความหมายโดยนัยสมัยใหม่ของสันติภาพอเมริกันมีใช้หลัก ๆ หมายถึงสันติภาพในหมู่มหาอำนาจซึ่งสถาปนาหลักสิ้นสุดสงครามโลกครั้งที่สองใน ค.ศ. 1945 หรือเรียก สันติภาพยาว (Long Peace) ในสำนึกสมัยใหม่ ใช้ระบุฐานะทางทหารและเศรษฐกิจของสหรัฐเมื่อเทียบกับชาติอื่น ตัวอย่างเช่น แผนการมาร์แชลล์ซึ่งใช้เงิน 13,000 ล้านดอลลาร์สหรัฐสร้างเศรษฐกิจยุโรปตะวันตกใหม่ถูกมองว่าเป็น "การเปิดฉากสันติภาพอเมริกัน"
เนิร์สเซอรี่ซาวด์
เนอสเซอรี่ซาวด์ (Nursery Sound) เป็นวงดนตรีแนวออลเทอร์นาทิฟชาวไทย นำโดย สมบัติ พิทักษ์สินธุ์ เริ่มมีผลงานสตูดิโออัลบั้มในปี พ.ศ. 2539 ในชื่อชุด อนุบาลโปรเจกต์ โดยมีเพลง หวาน เป็นเพลงที่สร้างชื่อเสียง จากนั้นมีผลงานเพลงตามมาอีกหลายชุด โดยอัลบั้มชุดล่าสุด คือ คิดถึงกันหรือเปล่า ที่ได้เพิ่มสีสันของเพลงลูกทุ่งเพื่อชีวิตเข้าไปด้วย
สายลัวเป่า
สายลัวเป่า เป็นเส้นทางรถไฟฟ้าสายที่ 1 ในระบบรถไฟใต้ดินเซินเจิ้น นครเซินเจิ้น ประเทศจีน สถานีปลายทางคือ สถานีหลัวหู และ สถานีสนามบินตะวันออก ความถี่ในการให้บริการ 3-6 นาที ผู้โดยสารต่อวันจำนวน 807,400 คน ซึ่งมากที่สุดในระบบ  สีประจำเส้นทางคือสีเขียว แต่ขบวนรถไฟฟ้าตกแต่งด้วยสีแดง
การปฏิวัติวิทยาศาสตร์
การปฏิวัติวิทยาศาสตร์เป็นการกำเนิดของวิทยาศาสตร์สมัยใหม่ระหว่างสมัยใหม่ตอนต้น เมื่อพัฒนาการในวิชาคณิตศาสตร์ ฟิสิกส์ ดาราศาสตร์ ชีววิทยา (รวมกายวิภาคศาสตร์มนุษย์) และเคมีเปลี่ยนมุมมองของสังคมและธรรมชาติ การปฏิวัติวิทยาศาสตร์เริ่มต้นในทวีปยุโรปในช่วงปลายสมัยฟื้นฟูศิลปวิทยาและต่อเนื่องตลอดปลายคริสต์ศตวรรษที่ 18 มีอิทธิพลต่อขบวนการสังคมปัญญาชื่อ ยุคเรืองปัญญา แม้วันที่ยังพิพาทอยู่ แต่มักอ้างการตีพิมพ์ ว่าด้วยการปฏิวัติทรงกลมสวรรค์ (De revolutionibus orbium coelestium, On the Revolutions of the Heavenly Spheres) ของนิโคลัส โคเปอร์นิคัสเป็นจุดเริ่มต้นของการปฏิวัติวิทยาศาสตร์ และการสิ้นสุดถือว่าเป็น "การสังเคราะห์ใหญ่" ของปรินซิเปีย ใน ค.ศ. 1687 ของนิวตัน
เซสนา 182 สกายเลน
เซสนา 182 สกายเลน (Cessna 182 Skylane) เป็นเครื่องบินเบาเครื่องยนต์เดี่ยว สี่ที่นั่งสัญชาติอเมริกัน ที่สร้างโดยบริษัทเซสนา แห่งวิชิทอ รัฐแคนซัส ซึ่งมีตัวเลือกในการเพิ่มที่นั่งเด็กสองที่นั่ง โดยติดตั้งในพื้นที่สัมภาระ
เครื่องบินนี้ได้รับการเปิดตัวในปี ค.ศ. 1956 เซสนา 182 ได้รับการผลิตในหลากหลายรูปแบบ รวมถึงรุ่นที่มีระบบลงจอดแบบสามารถพับเก็บได้ และเป็นรุ่นที่ได้รับความนิยมอันดับสองของเซสนาที่ยังคงใช้งานอยู่ ต่อจากเซสนา 172
ปาณิสรา ปริญญารักษ์
ปาณิสรา ปริญญารักษ์ เกิดวันที่ 10 พฤศจิกายน พ.ศ. 2535 เป็นนักแสดงชาวไทย สังกัด เอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการเป็นนักแสดงอิสระ โดยเริ่มแสดงงานละครมาก่อน เรื่อง สมุดสีคราม กับ มิติรักผ่านเลนส์ ตอน หมอกสีจางกับน้ำค้างสีชมพู โดยเริ่มเป็นที่รู้จักจากผู้เข้าแข่งขันรายการ สงครามนางงาม 2 The Casting Project และได้เป็น 1 ใน 10 คนที่ได้เล่นในละคร สงครามนางงาม ซีซั่น 2 โดยรับบทเป็น กิ๊บ นางงามสายสืบ
พริตตี้ การ์เดี้ยน เซเลอร์มูน อีเทอร์นัล เดอะ มูฟวี่
พริตตี้ การ์เดี้ยน เซเลอร์มูน อีเทอร์นัล เดอะ มูฟวี่  เป็นภาพยนตร์อนิเมะญี่ปุ่นในปี พ.ศ. 2564 ที่แบ่งการฉายเป็นสองภาค เนื้อเรื่องอิงจากภาคความฝันของมังงะเรื่องเซเลอร์มูนผลงานของนาโอโกะ ทาเคอุจิ ถือเป็นภาคต่อโดยตรงและถือเป็น "ฤดูกาลที่ 4" ของซีรีส์อนิเมะ เซเลอร์มูน คริสตัล ภาพยนตร์สองภาคกำกับโดยจิกากิ คง เขียนบทโดยคาซูยูกิ ฟูเดยาซุ ส่วนนาโอกะ ทาเกอูจิเจ้าของผลงานมังงะรับหน้าที่หัวหน้าทีมสร้าง ภาพยนตร์ผลิตโดยโทเอแอนิเมชันและสตูดิโอดีน ภาพยนตร์ภาคแรกฉายเมื่อวันที่ 8 มกราคม พ.ศ. 2564 ภาพยนตร์ภาคสองฉายเมื่อวันที่ 11 กุมภาพันธ์ พ.ศ. 2564
ภาพยนตร์สองภาคนี้เป็นครั้งแรกในแฟรนไชส์เซเลอร์มูนที่เข้าฉายในโรงภาพยนตร์ประเทศญี่ปุ่นในรอบ 26 ปี ภาพยนตร์ล่าสุดก่อนหน้านี้คือ เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" ฉายเมื่อปี พ.ศ. 2538
สมยศ พฤกษาเกษมสุข
สมยศ พฤกษาเกษมสุข (เกิด 20 กันยายน พ.ศ. 2504) เป็นคอลัมนิสต์ประจำเว็บไซด์ประชาไท นักกิจกรรมแรงงาน ประธานสหภาพพันธมิตรแรงงานประชาธิปไตย, แกนนำกลุ่ม 24 มิถุนาประชาธิปไตย, และบรรณาธิการบริหารนิตยสารวอยซ์ออฟทักษิณ
ประวัติ
สมยศจบการศึกษาระดับมัธยมจากโรงเรียนเทพศิรินทร์ และอุดมศึกษาจากมหาวิทยาลัยรามคำแหง มีประวัติเคลื่อนไหวด้านแรงงานเรื่อยมา โดยเป็นคนคุมแรงงานออกมาเคลื่อนไหวเรียกร้องกับรัฐบาลในหลายครั้ง เคยเขียนบทความต่อต้านรัฐบาลทักษิณในเว็บไซต์ของ Thai NGO ชื่อบทความ "พฤติกรรมเผด็จการรัฐบาลทักษิณ"
หลังรัฐประหารในประเทศไทย พ.ศ. 2549 สมยศได้รับเลือกให้เป็นแกนนำชุดที่ 2 ของแนวร่วมประชาธิปไตยต่อต้านเผด็จการแห่งชาติ (นปช.) นอกจากนี้เขายังเป็นประธานกลุ่ม 24 มิถุนา และเจ้าของนิตยสารและสำนักพิมพ์สยามปริทัศน์ อีกด้วย บล็อก Anti-Corruption Center อ้างว่าเขาคือ "ประดาบ" คอลัมนิสต์ออนไลน์ชื่อดังแห่งเว็บ ไฮ-ทักษิณ ภายในวันเดียวกันที่ เว็บไซต์ผู้จัดการได้นำเอาข่าวจากบล็อก Anti-Corruption Center มาเปิดเผยตัวตนของประดาบนั้นเอง ประดาบออกมาเขียนบทความ "ประดาบก็คือประดาบ" ตอบโต้ในเว็บไซต์ไฮ-ทักษิณ เพื่อปฏิเสธว่าเขาไม่ใช่สมยศ และยินดีจะเปิดเผยตัวตนเมื่อ วาระแห่งกาลอวสานของเผด็จการ
ร่วมผลักดัน ร่าง พ.ร.บ.ประกันสังคม
ขณะที่สมยศทำงานเป็นนักกิจกรรมแรงงาน เขาได้มีบทบาทสำคัญอย่างยิ่งในการผลักดัน พรบ ประกันสังคม ในยุครัฐบาลชาติชาย จนเกิดเป็นกฎหมายในที่สุด
การถูกจับกุมครั้งแรก
เวลาประมาณ 12:00 ของวันที่ 30 เมษายน 2554 สมยศถูกควบคุมตัวที่ด่านตรวจคนเข้าเมืองอรัญประทศ โดยเจ้าหน้าที่แจ้งต่อเขาว่า เขาถูกออกหมายจับโดยกรมสอบสวนคดีพิเศษ ในข้อหาตามมาตรา 112 ของประมวลกฎหมายอาญา (หรือรู้จักในชื่อทั่วไปว่า "กฎหมายหมิ่นพระบรมเดชานุภาพ") โดยในขณะที่สมยศเป็นบรรณาธิการว๊อยซ์ออฟทักษิณ ได้มีบทความ บางบทความ ที่มีลักษณะหมิ่นพระบรมเดชานุภาพ อาทิ บทความ บ้านจะดีต้องเริ่มที่พ่อ ผู้เขียนได้แก่ ดร.ชนาธิป ศิริปัญญาวงค์ เขาซึ่งเป็นบรรณาธิการถูกจับกุมในขณะที่เป็นรัฐบาลที่มาจากการเลือกตั้ง แต่ได้รับการปล่อยตัวในรัฐบาลเผด็จการทหาร
ทนายความของสมยศได้พยายามติดต่อขอประกันตัวกับกรมสอบสวนคดีพิเศษ แต่ไม่ได้ประกันตัว
ภายหลังที่สมยศถูกจับ มีการออกแถลงการณ์คัดค้านการคุกคามเสรีภาพของประชาชนโดยใช้กฎหมายนี้ จากกลุ่ม Article 112 และสหภาพแรงงานประเทศเนปาล ได้ส่งจดหมายถึงนายกรัฐมนตรีของไทยในขณะนั้นให้ปล่อยตัวทันที หรือ ขอให้ได้รับการประกันตัว เขาได้รับการปล่อยตัวในวันที่ 30 เมษายน พ.ศ. 2561 รวมจำคุก 7 ปี โดยโทษจำคุกนี้รวมคดีหมิ่นประมาท พลเอก สพรั่ง กัลยาณมิตร แล้ว
ในระหว่างรับโทษจำคุกเขาจบปริญญาตรี คณะรัฐศาสตร์ มหาวิทยาลัยสุโขทัยธรรมาธิราช ในปี 2558
การถูกจับกุมครั้งที่ 2 โทษฐานยุยงปลุกปั่นและหมิ่นพระบรมเดชานุภาพ
สมยศถูกออกหมายจับตามความผิดมาตรา 116 และถูกจับกุมในวันที่ 16 ตุลาคม พ.ศ. 2563 จากการปราศรัยในการชุมนุมวันที่ 19-20 กันยายน พ.ศ. 2563 ณ มหาวิทยาลัยธรรมศาสตร์ โดยได้รับการปล่อยตัวครั้งแรกจากการยกคำร้องขอฝากขังในเวลาเที่ยงคืนเข้าสู่วันที่ 3 พฤศจิกายน พ.ศ. 2563 พร้อมด้วย อานนท์ นำภา เอกชัย หงส์กังวาน และ สุรนาถ แป้นประเสริฐ
ระหว่างการรับโทษ ในการนัดตรวจพยานหลักฐานที่พนักงานอัยการเป็นโจทย์ฟ้องเมื่อวันที่ 29 มีนายคม พ.ศ. 2564 สมยศได้ขอให้ศาลตัดสินโทษประหารชีวิตแก่ตัวเขา เพื่อยุติปัญหาทั้งหมด เนื่องจากไม่ได้รับความยุติธรรมในการพิจารณาคดี ทั้งในส่วนของการประกันตัวเพื่อต่อสู้ รวมถึงมีอายุมากแล้ว คิดว่าตนอาจจะอยู่ไม่ถึงวันที่คดีสิ้นสุด ซึ่งต่อให้คดีสิ้นสุดแล้วผลออกมาว่าศาลยกฟ้อง ตนและคนอื่น ๆ ก็ถือว่าถูกจำคุกไปแล้ว หากศาลฟ้อง ตนก็ถูกจำคุกอยู่ดี จึงต้องการให้ตัดสินโทษประหารชีวิต เพื่อช่วยลดระยะเวลาการพิจารณาคดีให้คนอื่นได้เร็วขึ้น และไม่ต้องมีประชาชนต้องบาดเจ็บเนื่องจากการปะทะกับเจ้าหน้าที่เพื่อประท้วงให้ปล่อยตัวตน
ภายหลังได้รับการประกันตัวเมื่อวันที่ 23 เมษายน พ.ศ. 2564 ที่เรือนจำพิเศษกรุงเทพฯ พร้อมกันกับนายจตุภัทร์ บุญภัทรรักษา หรือไผ่ ดาวดิน
โอเวอร์วอตช์
โอเวอร์วอตช์ (Overwatch) เป็นวิดีโอเกมออนไลน์หลายผู้เล่นแนวยิงมุมมองบุคคลที่หนึ่ง พัฒนาและจัตจำหน่ายโดยบลิซซาร์ดเอ็นเตอร์เทนเมนต์ ตัวเกมถูกอธิบายว่าเป็น "เกมแนวฮีโร่ชูตเตอร์" โอเวอร์วอตช์ แบ่งผู้เล่นออกเป็นสองทีมจากหกทีม โดยผู้เล่นแต่ละคนจะเลือกตัวละครจากรายชื่อขนาดใหญ่ที่เรียกว่า "ฮีโร่" ที่มีความสามารถเฉพาะตัว และความเป็นทีมเวิร์กเพื่อบรรลุวัตถุประสงค์เฉพาะแผนที่ภายในระยะเวลาที่จำกัด บลิซซาร์ดได้เพิ่มตัวละคร แผนที่ และโหมดเกมใหม่ภายหลังการเปิดตัวโดยทั้งหมดผู้เล่นจะไม่ต้องเสียค่าใช้จ่าย โดยมีค่าใช้จ่ายเพิ่มเติมสำหรับผู้เล่นที่สามารถเลือกกล่องของขวัญเพื่อซื้อไอเท็มตกแต่งได้ ตัวเกมวางจำหน่ายในเดือนพฤษภาคม 2016 สำหรับ ไมโครซอฟท์ วินโดวส์, เพลย์สเตชัน 4 และเอกซ์บอกซ์วัน และนินเท็นโด สวิตช์ ในเดือนตุลาคม 2019 แพตช์ประสิทธิภาพที่ปรับให้เหมาะสมสำหรับเอกซ์บอกซ์ซีรีส์เอกซ์และซีรีส์เอส ถูกปล่อยในเดือนมีนาคม 2021 โอเวอร์วอตช์ ยังรองรับการเล่นข้ามแพลตฟอร์มในทุกแพลตฟอร์มในเดือนมิถุนายน 2021
โอเวอร์วอตช์ เป็นแฟรนไชส์หลักลำดับที่สี่ของบลิซซาร์ดและเกิดขึ้นหลังจากการยกเลิกการพัฒนาเกมออนไลน์ผู้เล่นจำนวนมากแบบเล่นตามบทบาทอย่าง ไททัน ในปี 2014 ทีม ไททัน ส่วนหนึ่งได้รับแรงบันดาลใจจากความสำเร็จของเกมยิงมุมมองบุคคลที่หนึ่งแบบทีม เช่น ทีมฟอร์เทรส 2 และความนิยมของเกมออนไลน์ในสนามประลองแบบผู้เล่นหลายคน ซึ่งสร้างเกมยิงแบบฮีโร่ที่เน้นการทำงานเป็นทีม องค์ประกอบบางอย่างของ โอเวอร์วอตช์ ได้มาจากแนวคิดจากโปรเจ็กต์ ไททัน ที่ถูกยกเลิกการพัฒนา
โอเวอร์วอตช์ เปิดตัวที่งานบลิซคอนในปี 2014 และอยู่ในช่วงโคลสเบต้าตั้งแต่ปลายปี 2015 ถึงต้นปี 2016 โอเพนเบต้าของเกมก่อนการวางจำหน่ายมีผู้เล่นเกือบ 10 ล้านคน โอเวอร์วอตช์ ได้รับกระแสวิจารณ์แง่บวกเป็นอย่างยิ่งจากนักวิจารณ์ โดยยกย่องในเรื่องการเข้าถึง เสน่ห์ที่หลากหลายของตัวละครฮีโร่ รูปแบบศิลปะแบบการ์ตูน และรูปแบบการเล่นที่สนุกสนาน บลิซซาร์ดรายงานรายรับกว่า 1 พันล้านดอลลาร์สหรัฐในปีแรกของการเปิดตัว และมีผู้เล่นมากกว่า 50 ล้านคนหลังจากสามปี โอเวอร์วอตช์ ถือเป็นหนึ่งในวิดีโอเกมที่ยิ่งใหญ่ที่สุดตลอดกาล โดยได้รับรางวัลเกมแห่งปีและรางวัลอื่น ๆ มากมาย และยังเป็นเกมอีสปอร์ตที่ได้รับความนิยม โดยมีการระดมทุนจากบลิซซาร์ดและมีการจัดแข่งโอเวอร์วอตช์ลีก
ตัวเกมยังมีภาคต่อในชื่อ โอเวอร์วอตช์ 2 โดยได้ประกาศเปิดตัวในปี 2019 และเข้าสู่ช่วงเบต้าในปี 2022 และจะรวมโหมดผู้เล่นหลายคนแบบร่วมมือระหว่างผู้เล่นกับสภาพแวดล้อม (PvE) นอกจากนี้ ตัวเกมจะมีสภาพแวดล้อมแบบผู้เล่นหลายคนที่แข่งขันกันได้ ทำให้ผู้เล่นทั้งสองเกมสามารถเล่นกันเองได้ โดยที่ โอเวอร์วอตช์ 2 จะเป็นเกมที่เปิดให้เล่นฟรีและใช้ข้อมูลเดิมของ โอเวอร์วอตช์ ทั้งหมด ในวันที่ 3 ตุลาคม 2022 เซิร์ฟเวอร์ โอเวอร์วอตช์ ถูกปิดเพื่อเตรียมพร้อมสำหรับการเปิดตัว โอเวอร์วอตช์ 2 ในวันถัดไป
ร็อตไวเลอร์
ร็อตไวเลอร์ (Rottweiler) เป็นสายพันธุ์หมาบ้านขนาดใหญ่ มีชื่อว่า "หมาของคนขายเนื้อเมืองรอทท์ไวล์"
ลักษณะทั่วไป
ร็อตไวเลอร์ที่อยู่ในอุดมคติควรมีขนาดปานกลาง ล่ำและมีพลัง ความกระทัดรัดและโครงสร้างที่บึกบึนเป็นเครื่องบ่งบอกถึงความแข็งแรง สุนัขเพศผู้จะมีโครงสร้างที่ใหญ่กว่าสุนัขเพศเมีย โดยที่เพศเมียแม้จะมีขนาดเล็กกว่า สุนัขพันธุ์ร็อตไวเลอร์เป็นสุนัขอารักขาที่น่าเกรงขาม เมื่อถูกฝึกให้ต่อสู้และโจมตี ก็จะทำอันตรายให้แก่ผู้บุกรุก แม้จะฝึกได้ไม่ยาก จึงต้องมีเจ้านายที่มีความเป็นจ่าฝูง มีความสุขุม มั่นคงทางอารมณ์ โดยธรรมชาติมันจะไม่ลังเลที่จะเผชิญหน้ากับภยันตรายที่จะเกิดขึ้น จะแสดงออกถึงความโดดเดี่ยวโดยธรรมชาติ
ลักษณะนิสัย
ร็อตไวเลอร์เหมาะสมอย่างยิ่งที่จะเลี้ยงไว้เป็นเพื่อนเพื่อดูแลความปลอดภัย และเป็นสุนัขใช้งานที่มีความมั่นใจ หนักแน่น และปราศจากความกลัวแต่ ต้องสอนให้ ร็อตไวเลอร์รู้สถานะของตัวเขาในครอบครัวปกติจะอดกลั้นกับเด็ก ได้ดีแต่พ่อแม่จำเป็นต้องแน่ใจว่าสอนให้ลูกๆ ปฏิบัติกับสุนัขอย่างเหมาะสมเช่นกัน และอยู่ด้วยทุกครั้งที่มีการฝึกสอนสุนัข
การดูแล
เช่นเดียวกับสุนัขใช้งานพันธุ์อื่นๆ รอตต์ไวเลอร์ ต้องได้รับการแนะนำและฝึกฝนอย่างเคร่งครัดสำคัญอย่างยิ่งที่จะต้องฝึกเขาให้เข้าสังคมด้วย โดยให้ปฏิบัติเป็นประจำตั้งแต่ยังเป็นลูกสุนัขในบรรยากาศที่ไม่เคร่งเครียด นี่เป็นสิ่งจำเป็นถ้าคุณต้องการให้เขาโตขึ้นเป็นสุนัขที่รู้จักปฏิบัติตัวอย่างเหมาะสมในสถานการณ์ต่างๆ แม้จะจำเป็นต้องฝึกตั้งแต่เมื่ออายุยังน้อยและคอยย้ำอย่างสม่าเสมอ คุณก็ไม่ควรทำให้บรรยากาศการฝึก เครียดเกินไป รอตต์ไวเลอร์ เป็นสุนัขที่โตเร็วดังนั้นมีแนวโน้มที่จะ มีปัญหาเรื่อง โรคข้อสะโพกอักเสบและการอักเสบ ของกระดูก
ผู้เลี้ยงที่เหมาะสม
ผู้เลี้ยงที่เหมาะสมกับรอตต์ไวเลอร์ต้องเป็นคนที่กระฉับกระเฉงสักหน่อย เข้าใจพฤติกรรมสุนัขหรือไม่ก็พร้อมที่จะเรียนรู้ ควรเป็นคนที่มีความรับผิดชอบ และเข้าใจความสำคัญของการพาสุนัขเข้าสังคมและฝึกฝนตั้งแต่ยังเป็นลูกสุนัขเล็กเลยที่เดียว ไม่ควรขังเขาไว้ในกรงหรือที่แคบเป็นเวลานานจะทำให้เขารู้สึกเครียด ควรพาไปออกกำลังกายเป็นกระจำทุกวัน เพื่อเผาผลาญพลังงาน นอกจากจะไม่อ้วนเล้วยังเป็นน้องหมาที่มีพลังงานมั่นคง อารมณ์ดี และเป็นมิตรมากขึ้น ควรหลีกเลี่ยงการฝึก หรือ ทำโทษเขาโดยใช้ความรุนแรงโดยเด็ดขาด เพราะ จะทำให้เขาเครียด หวาดกลัว ปกป้องตัวเอง ไม่เชื่อฟังเจ้าของ และจู่โจมด้วยการใช้ความรุนแรงตอบโต้ในที่สุด อันที่จริงสุนัขพันธุ์นี้สามารถเป็นมิตรและอยู่ร่วมกับเด็กและครอบครัวได้ ไม่มีปัญหา เพียงแต่จะต้องระวัง และปฏิบัติตามในสิ่งที่กล่าวมา
อันดับผักชี
อันดับผักชี (Apiales) เป็นอันดับของพืชมีดอก ที่ยังคงอยู่ในระบบ APG III พืชที่สำคัญเช่น ผักชี แครอท บัวบก
อีฟว์ แซ็ง โลร็อง (ตราสินค้า)
อีฟว์ แซ็ง โลร็อง เอสเอเอส (Yves Saint Laurent SAS; YSL) มักนิยมเรียกสั้น ๆ ว่า แซ็ง โลร็อง เป็นการออกแบบแฟชั่นหรูหราของฝรั่งเศส ก่อตั้งขึ้นในปี ค.ศ. 1961 โดยอีฟว์ แซ็ง โลร็อง และหุ้นส่วนของเขาปีแยร์ เบิร์ก บริษัทเริ่มเป็นที่รู้จักกันมากขึ้นจาก คอลเลกชันโอตกูตูร์ในปี ค.ศ. 2015 อดีตภายใต้การนำของเอดี สลิมาน ต่อมาในเดือนเมษายน ค.ศ. 2016 Anthony Vaccarello ได้รับการแต่งตั้งเป็นผู้อำนวยการฝ่ายสร้างสรรค์คนใหม่
แซ็ง โลร็อง ได้ทำการผลิตเสื้อผ้าสำเร็จรูปทั้งผู้หญิงและผู้ชาย เครื่องหนัง รองเท้า และอัญมณี นอกจากนี้อีฟว์ แซ็ง โลร็อง โบเต้ ยังเป็นที่รู้จักในตลาดความงามและน้ำหอม แม้ว่าจะเป็นเจ้าของโดยลอรีอัล
ทูต
ในปี ค.ศ. 2020 โรเซ่จากวงแบล็กพิงก์ ได้รับเลือกให้เป็นทูตตราสินค้า (global ambassador) ของอีฟว์ แซ็ง โลร็อง ซึ่งเป็นทูตระดับนานาชาติคนแรกของบริษัทในรอบ 59 ปี
บูติก
อีฟว์ แซ็ง โลร็อง มีสาขากระจายในเมืองใหญ่ของโลก โดยในทวีปอเมริกา อาทิ ลาสเวกัส และวอชิงตัน ดี.ซี. ในยุโรป เช่น บาร์เซโลนา มิวนิก เบอร์ลิน วอร์ซอ เคียฟ โบโลญญา โรม มอสโก มงเต-การ์โล และกาน สถานที่ในตะวันออกกลางและแอฟริกา เบรุต กาซาบล็องกา อาบูดาบี ดูไบ โดฮา คูเวตซิตี และญิดดะฮ์ ในเอเชียที่ จาการ์ตา กรุงเทพมหานคร ภูเก็ต มะนิลา โซล สิงคโปร์ มาเก๊า ไต้หวัน และฮ่องกง ร่วมถึงเมืองในญี่ปุ่นคือ เกียวโต โตเกียว และโอซากะ และจีนที่เมืองอู่ฮั่น เซี่ยงไฮ้ ปักกิ่ง และฉงชิ่ง สำหรับในประเทศไทยมีทั้งหมด 5 สาขา ได้แก่ ไอคอนสยาม สยามพารากอน เซ็นทรัล เอ็มบาสซี เอ็มควอเทียร์ และเซ็นทรัล ภูเก็ต ฟลอเรสต้า
กรกช แข็งขัน
กรกช แข็งขัน ชื่อเล่น ก้อย เป็นนักแสดงหญิงชาวไทย สังกัด เดอะ วัน เอ็นเตอร์ไพรส์
การลอบสังหารอับราฮัม ลินคอล์น
อับราฮัม ลินคอล์น ประธานาธิบดีคนที่ 16 แห่งสหรัฐ ถูกลอบสังหารโดยจอห์น วิลค์ส บูธ นักแสดงบนเวที เมื่อวันที่ 14 เมษายน ค.ศ.1865 ในตอนที่กำลังเล่นบท อาวอเมริกันเคอซิน (Our American Cousin) ที่โรงละครฟอร์ด (Ford's theatre) ในวอชิงตัน ดี.ซี. โดยอับราฮัม ลินคอล์นถูกยิงที่หัว แล้วเสียชีวิต ณ เวลา 7:22 น. ในวันต่อมาที่บ้านปีเตอร์เซน (Petersen House) ที่อยู่ตรงข้ามโรงละคร. เขาเป็นประธานาธิบดีสหรัฐที่ถูกลอบสังหารคนแรก
เหตุการณ์นี้เกิดขึ้นตอนที่สงครามกลางเมืองอเมริกันเกือบสิ้นสุดลง การลอบสังหารเป็นส่วนหนึ่งของแผนสมคบคิดโดยบูธ เพื่อช่วยฟื้นฟูฝ่ายสมาพันธ์โดยการกำจัดเจ้าหน้าที่ที่สำคัญของรัฐบาลกลางสหรัฐทั้ง 3 คน
เลวิส โพเวลล์ และเดวิด เฮโรลด์ สองผู้สมรู้ร่วมคิดถูกวางแผนให้ฆ่าวิลเลียม เอช. ซูเวิร์ด รัฐมนตรีว่าการกระทรวงการต่างประเทศสหรัฐ และจอร์จ แอตเซอรอดต์ (George Atzerodt) ถูกวางแผนให้ฆ่าแอนดรูว์ จอห์นสัน รองประธานาธิบดีสหรัฐ หลังจากลินคอล์นเสียชีวิต แผนนั้นกลับล้มเหลว: ซูเวิร์ดแค่บาดเจ็บ ส่วนจอห์นสันที่เกือบจะเป็นผู้โจมตีนั้น สูญเสียความกล้า (lost his nerve). หลังจากการหนีนั้น บูธถูกฆ่าในช่วงที่ถูกล่าใน 12 วัน ส่วนโพเวลล์, เฮโรลด์, แอตเซอรอดท์ และแมรี ซูรัตต์ถูกประหารชีวิตด้วยการแขวนคอ.
เหตุจูงใจ
มีหลายทฤษฎีที่เกี่ยวกับแรงจูงใจของบูธ. เช่นในจดหมายที่ส่งไปให้แม่ เขาอยากให้ฝ่ายใต้แก้แค้น ดอริส เคิร์นส กูดวิน (Doris Kearns Goodwin) กล่าวว่าเขาเป็นศัตรูกับเอ็ดวิน บูธ พี่ชายของเขา เนี่องจากเขาจงรักภักดีต่อสหภาพ
การเตรียมการ
ในขณะที่กำลังเยี่ยมชมโรงละครฟอร์ดช่วงตอนเที่ยง บูธรู้ว่าลินคอล์นกับแกรนต์จะมาดู อาวอเมริกันเคอซิน ในคืนนั้น จึงเป็นโอกาสเหมาะที่จะโจมตีลินคอล์น เขาไปที่หอพักของแมรี ซูร์รัตต์ในวอชิงตัน ดีซี และบอกให้เธอส่งพัสดุไปที่โรงเตี๊ยมในซูร์รัตต์สวิลล์, รัฐแมรีแลนด์ (Surrattsville, Maryland) และเขาก็บอกเธอว่าให้เธอบอกหลุยส์ เจ. ไวช์มันน์ (Louis J. Weichmann) ไว้ว่าให้เตรียมปืนและกระสุนด้วย
ผู้สมรู้ร่วมคิดมาพบกันในเวลา 19:00 น. โดยบูธสั่งให้เลวิส โพเวลล์ให้ฆ่าวิลเลียม เอช. ซูเวิร์ด รัฐมนตรีว่าการกระทรวงการต่างประเทศสหรัฐที่บ้านของเขา, จอร์จ แอตเซอโรดต์ (George Atzerodt) ให้ฆ่าแอนดรูว์ จอห์นสัน รองประธานาธิบดีสหรัฐที่โรงแรมเคิร์กวูด และเดวิด อี. เฮโรลด์ (David E. Herold) ให้นำโพเวลล์ (ผู้ที่ไม่รู้จักเมืองวอชิงตัน) ไปที่บ้านของซูเวิร์ด แล้วค่อยนัดพบกับบูธที่แมรีแลนด์
ลินคอล์นมาที่โรงละคร
ลินคอล์นนั่งที่เก้าอี้ที่ถูกจองไว้สำหรับเขาโดยเฉพาะ จนถึงเวลาหนึ่ง แมรี ลินคอล์น ได้กระซิบกับลินคอล์นว่า "มิสแฮร์ริสจะคิดเกี่ยวกับการเดินออกมาเที่ยวของเราอย่างไร?" ลินคอล์นตอบว่า "เธอคงไม่คิดอย่างนั้น"
บูธยิงลินคอล์น
บูธจำบทละครจนขึ้นใจ และรอเวลาที่จะยิงพร้อมกับเสียงหัวเราะในโรงละคร และลินคอล์นกำลังหัวเราะในตอนที่เขาถูกยิง.
บูธเปิดประตู เดินไปข้างหน้า แล้วยิงลินคอล์นด้วยปืนเดอริงเกอร์. กระสุนปืนเข้าไปที่กระโหลกฝั่งซ้ายด้านหลังหูซ้ายของลินคอล์น ทะลุสมอง และหยุดที่บริเวณใกล้หน้ากระโหลกตรงส่วนกระดูกหน้าผาก. ลินคอล์นทรุดบนเก้าอี้แล้วล้มลง บูธตะโกนคำหนึ่ง ซึ่งแรธโบนคิดว่าเสียงพูดเหมือนกับคำว่า "อิสรภาพ!"
บูธหลบหนี
แรธโบนลุกจากที่นั่งและต่อสู้กับบูธ ที่ทิ้งปืนและชักมีดออกมา และแทงแรธโบนที่ปลายแขนซ้าย แล้วแรธโบนก็จับบูธในตอนที่เขากำลังจะกระโดดจากกล่องไปที่เวที ซึ่งสูง 12 ฟุต ซึ่งทำให้เขาลงเซด้วยเท้าซ้าย ในตอนที่เขาเดินข้ามเวที ผู้ชมคิดว่ามันเป็นส่วนหนึ่งของการแสดง.
บูธถือดาบอาบเลือดแล้วจ่อที่หัวของเขา แล้วตะโกนบางอย่างให้ผู้รับชม. ส่วนใหญ่กล่าวว่าเขาตะโกนคำขวัญของรัฐเวอร์จิเนียว่า ซิกเซมเปอร์ไทรันนิส! ("Sic semper tyrannis; Thus always to tyrants") ในตอนที่อยู่บนกล่องรับชมหรือบนเวที พยานมีข้อโต้แย้ง ส่วนใหญ่ได้ยินเขาพูดว่า ซิกเซมเปอร์ไทรันนิส! แต่อีกกลุ่ม – ซึ่งรวมไปถึงตัวเขาเอง – กล่าวว่าเขากล่าวแค่ ซิกเซมเปอร์!
บูธวิ่งข้ามเวทีแล้วออกทางประตูที่อยู่ด้า่นข้าง
ลินคอล์นเสียชีวิต
ชาลส์ เลลี (Charles Leale) ทหารผ่าตัดวัยหนุ่ม แทรกผ่านผู้คนเข้าไปที่กล่องของลินคอล์น แต่ประตูยังไม่เปิด. แรธโบนที่อยู่ในกล่องจึงนำกำแพงไม้ที่บูธใช้ปิดประตูออก
เลลีเข้าไปในกล่องแล้วพบลินคอล์นนั่งโดยที่หัวเอียงไปทางขวา ในขณะที่แมรีกอดเขาและร้องไห้ เลลีคิดว่าเขาถูกแทง จึงทำการย้ายเขาไปวางบนพื้น.ในขณะเดียวกัน ชาลส์ แซบิน ทาฟต์ (Charles Sabin Taft) แพทย์อีกคน ได้ลงจากเวทีไปที่กล่องของลินคอล์น
หลังจากทาฟ และเลย์ลีเปิดเสื้อของอินคอล์น แล้วไม่พบแผลที่ถูกแทง เขาพบว่าลูกกระสุนอยู่ลึกเกินไปที่จะถอนออกมา แต่ยังคงเอาก้อนกระสุนออกได้ ซึ่งทำให้ลินคอล์นหายใจสะดวกขึ้น
เลย์ลี, ทาฟ และอัลเบิร์ท คิง หมออีกคน ตัดสินใจว่าลินคอล์นควรถูกย้าย การขี่รถม้าไปทำเนียบขาวนั้นอันตรายเกินไป หลังพิจารณาว่าซาลูนของปีเตอร์ ทัลทาวุลล์ (Peter Taltavulls) พวกเขาจึงพาลินคอล์นไปบ้านที่อยู่แถวนั้น โดยมีชายคนหนึ่งแนะนำให้ไปบ้านปีเตอร์เซน.
การตอบสนอง
มีการไว้อาลัยทั้งฝ่ายเหนือ ฝ่ายใต้ และทั่วโลก รัฐบาลหลายประเทศได้ประกาศไว้อาลัยในวันที่ 15 เมษายน
วอลต์ วิทแมน (Walt Whitman) นักกวี ได้แต่งกวีเรื่อง "เวนไลเลคส์ลาสอินเดอะดอร์ยาร์ดบลูมด์" (When Lilacs Last in the Dooryard Bloom'd), "โอกัปตัน! มายกัปตัน!" (O Captain! My Captain!) และอีกสองกวีเพื่อสรรเสริญลินคอล์น
จอห์น รัสเซลล์ เอิร์ลรัสเซลล์ที่ 1 รัฐมนตรีว่าการกระทรวงการต่างประเทศและเครือจักรภพ ได้กล่าวว่าการเสียชีวิตของลินคอล์นนั้นเป็น "ความสูญเสียอย่างยิ่ง." (sad calamity) ส่วนอี้ซิน รัฐมนตรีว่าการกระทรวงการต่างประเทศของจีนกล่าวว่าตนเอง "ช็อคและตกใจอย่างอธิบายไม่ได้".
บูธกับเฮโรลด์
หลังออกจากโรงละครฟอร์ดในครึ่งชั่วโมง บูธข้ามสะพานเนวียาร์ดไปที่รัฐแมรีแลนด์. ทหารถามว่าเขาจะไปไหน; บูธกล่าวว่าเขาจะกลับบ้านไปที่ใกล้ ๆ ตัวเมืองชาลส์ (town of Charles) ถึงแม้ว่าเป็นเรื่องต้องห้ามที่จะให้ประชาชนข้ามสะพานตอนหลัง 21:00 น. ทหารก็อนุญาตให้เขาผ่านได้ เดวิด เฮโรลด์ข้ามสะพานเดียวกันภายในเวลาครึ่งชั่วโมงต่อมา และร่วมเดินทางกับบูธ.หลังจากเอาอาวุธและพัสดุที่เก็บไว้ที่ซูรัตส์วิลล์แล้ว ทั้งเฮโรลด์และบูธก็ไปที่บ้านของซามูเอล เอ. มัดด์ หมอประจำท้องถิ่นที่ใส่เฝือกที่ขาและทำไม้ค้ำให้บูธ
หลังจากอยู่ที่บ้านของมัดด์ไปหนึ่งวัน บูธกับเฮโรลด์ได้จ้ายชายคนหนึ่งเพื่อนำพาพวกเขาไปที่บ้านของซามูเอล คอกซ์ หลังจากนั้น คอกซ์จึงพาพวกเขาไปกับโทมัส โจนส์ ไปซ่อนที่บึงเซคิอาฮ์ (Zekiah Swamp) เป็นเวลาห้าวัน จนกว่าพวกเขาจะข้ามแม่น้ำโพโตแมค (Potomac River)
การล่าผู้สมรู้ร่วมคิดกลายเป็นการล่าครั้งใหญ่ที่สุดของประวัติศาสตร์สหรัฐ ซึ่งมีเอ็ดวิน เอ็ม. สแตนตันเป็นผู้ดำเนินปฏิบัติการนี้ โดยตั้งค่าบูธไว้ที่ 50,000 ดอลลาร์สหรัฐ และ 25,000 ดอลลาร์สหรัฐสำหรับเฮโรลด์และจอห์น ซูรัตต์
บูธกับเฮโรลด์กำลังหลับอยู่ในฟาร์มของแกรเรตต์ (Garrett's farm) ในวันที่ 26 เมษายน ในขณะที่ทหารจาก กองทหารม้านิวยอร์กที่ 16ได้มาล้อมยุ้งฉาง แล้วขู่ที่จะเผาทีนี่ เฮโรลด์ยอมแพ้ แต่บูธพูดว่า "ัผมจะไม่ให้พวกนายจับเป็นหรอก!" พวกทหารจึงจุดไฟเผายุ้งฉาง และบูธคลานไปข้างหลัง
นายตำรวจบอสตัน คอร์เบตต์ คลานเข้าไปข้างหลังยุ้งฉาง แล้วยิงบูธ ซึ่งทำให้ไขสันหลังขาด บูธถูกขนออกมา และทหารให้น้ำที่ปากของเขา โดยเขาคายออกเพราะกลืนไม่ได้. บูธบอกับทหารว่า "บอกแม่ผมด้วยว่าผมตายเพื่อประเทศ" ในตอนแรก คอร์เบตต์ถูกจับเพราะไม่เชื่อฟังเจ้าหน้าที่ แต่หลังจากนั้นจึงถูกปล่อยตัวแล้วถูกยกย่องเป็นวีรบุรุษ
การสอบสวนและประหารชีวิต
มีหลายคนถูกจับ ซึ่งรวมไปถึงผู้สมรู้ร่วมคิดกับใครก็ตามที่มีการติดต่อกับบูธหรือเฮโรลด์ในตอนที่พวกเขากำลังหนี โดยรายชื่อได้รวมไปถึงหลุยส์ เจ. ไวช์มันน์ คนพักที่บ้านของคุณนายซูร์รัตต์; จูเนียส พี่หรือน้องชายของบูธ; จอห์น ที. ฟอร์ด เจ้าของโรงละคร; เจมส์ พัมฟรีย์ ชายที่บูธจ้างม้าของเขา; จอห์น เอ็ม. ลอยด์ (John M. Lloyd) เจ้าของโรงเตี๊ยม และซามูเอล คอกซ์ กับ โทมัส เอ. โจนส์ ที่ช่วยบูธกับเฮโรลด์ข้ามเดอะโพโตแมค
ทุกคนถูกปล่อยตัว ยกเว้น: • ซามูเอล อาร์โนลด์
• จอร์จ แอตเซอรอดต์ (George Atzerodt)
• เดวิด เฮโรลด์
• ซามูเอล มัดด์
• ไมเคิล โอเลาเลน (Michael O'Laughlen)
• เอ็ดมันด์ สแปงเลอร์ (Edmund Spangler; ผู้ให้ม้าแก่บูธ)
• แมรี ซูร์รัตต์ (Mary Surratt)
ในการสืบสวนเจ็ดสัปดาห์ที่รวมพยานทั้ง 366 คน. ผู้ต้องหาทั้งหมดถูกตัดสินให้มีความผิดในวันที่ 30 มิถุนายน. แมรี ซูร์รัตต์, เลวิส โพเวลล์, เดวิด เฮโรลด์ และจอร์จ แอตเซอรอดต์ ถูกตัดสินประหารชีวิตด้วยการแขวนคอ ส่วนซามูเอล มัดด์, ซามูเอล อาร์โนลด์ และไมเคิล โอเลาเลน ถูกตัดสินให้จำคุกตลอดชีวิต เอ็ดมัน สแปนเลอร์ ถูกตัดสินจำคุกเป็นเวลา 6 ปี
แมรี ซูรัตต์, โพเวลล์, เฮโรลด์ และแอตเซอรอดด์ถูกแขวนคอที่Old Arsenal Penitentiary ในวันที่ 7 กรกฎาคม แมรี ซูรัตต์ เป็นผู้หญิงคนแรกที่ถูกประหารชีวิตโดยรัฐบาลสหรัฐ โอเลาเลนเสียชีวิตในคุกเมื่อปีค.ศ.1867 ส่วนมัดด์, อาร์โนลด์ และสแปงเลอร์ถูกอภัยโทษโดยจอห์นสันเมื่อเดือนกุมภาพันธ์ ค.ศ.1869
ดูเพิ่ม
• จอร์จ เอ. ปาร์คเฮิร์สต (George A. Parkhurst)
• "เวนไลเลคส์ลาสอินเดอะดอร์ยาร์ดบลูมด์"
• รายชื่อนักการเมืองสหรัฐที่ถูกลอบสังหาร
• โจเซฟ เฮเซลตัน, พยานอายุ 12 ขวบ
การเสียชีวิตของกลอเรีย รามิเรซ
กลอเรีย รามิเรซ (Gloria Ramirez, 11 มกราคม ค.ศ. 1963 – 19 กุมภาพันธ์ ค.ศ. 1994) เป็นสตรีจากเมืองริเวอร์ไซด์ รัฐแคลิฟอร์เนียที่สื่อเรียกว่า สตรีผู้เป็นพิษ ("the Toxic Lady" หรือ "the Toxic Woman") หลังบุคลาการทางการแพทย์หลายรายมีอาการป่วยเมื่อสัมผัสร่างกายและเลือดของเธอ รามิเรซถูกส่งตัวมาที่แผนกฉุกเฉินของโรงพยาบาลริเวอร์ไซด์เพื่อรักษามะเร็งปากมดลูกระยะสุดท้าย ขณะทำการรักษา บุคลากรหลายรายหมดสติและอีกจำนวนหนึ่งมีอาการหายใจลำบากและกล้ามเนื้อหดเกร็ง ทำให้บุคลากร 5 รายต้องรักษาตัวในโรงพยาบาล โดยหนึ่งในนั้นรักษาตัวในหน่วยอภิบาลนาน 2 สัปดาห์
รามิเรซเสียชีวิตด้วยภาวะแทรกซ้อนจากมะเร็งไม่นานหลังมาถึงโรงพยาบาล ในขั้นต้นเชื่อว่าเป็นการอุปาทานหมู่ ต่อมามีการสอบสวนโดยห้องปฏิบัติการแห่งชาติลอว์เรนซ์ลิเวอร์มอร์ที่สรุปว่ารามิเรซอาจใช้ไดเมทิลซัลฟอกไซด์ในการบรรเทาปวด ซึ่งเปลี่ยนเป็นสารพิษร้ายแรงไดเมทิลซัลเฟตผ่านหลายปฏิกิริยาในแผนกฉุกเฉิน แม้ทฤษฎีนี้จะได้รับการรับรองจากสำนักงานชันสูตรริเวอร์ไซด์ และตีพิมพ์ในวารสาร ฟอเรนซิกไซแอนซ์อินเตอร์เนชันแนล (Forensic Science International) แต่การเสียชีวิตของรามิเรซยังคงเป็นหัวข้อถกเถียงในชุมชนนักวิทยาศาสตร์
เหตุการณ์
ประมาณ 20:15 น. ของวันที่ 19 กุมภาพันธ์ ค.ศ. 1994 นักปฏิบัติการฉุกเฉินการแพทย์ส่งตัวรามิเรซซึ่งมีอาการใจสั่นรุนแรงมาที่แผนกฉุกเฉินของโรงพยาบาลริเวอร์ไซด์ เธอมีอาการสับสนอย่างรุนแรง ร่วมด้วยภาวะหัวใจเต้นเร็วและการหายใจเชน-สโตกส์
เคนส่งกระบอกฉีดยาให้จูลี กอร์ชินสกี แพทย์ประจำบ้านผู้สังเกตเห็นอนุภาคสีน้ำตาลอ่อนลอยอยู่ในเลือด ก่อนที่เคนจะหมดสติและถูกพาตัวออกไป ด้านกอร์ชินสกีเริ่มมีอาการคลื่นไส้และเวียนศีรษะได้ออกไปพักที่โต๊ะของพยาบาลและหมดสติ หลังจากนั้นมอรีน เวลช์ นักบำบัดทางเดินหายใจที่ช่วยงานอยู่ในห้องฉุกเฉินหมดสติเป็นคนที่สาม จึงมีคำสั่งอพยพบุคลากรและผู้ป่วยออกจากแผนกฉุกเฉิน โดยมีทีมแพทย์จำนวนหนึ่งอยู่รักษารามิเรซ รามิเรซถูกประกาศว่าเสียชีวิตจากภาวะไตวายเมื่อเวลา 20:50 น. หลังการนวดหัวใจผายปอดกู้ชีพและการกระตุกหัวใจด้วยไฟฟ้านาน 45 นาที
การสอบสวน
สำนักอนามัยท้องที่ติดต่อกระทรวงสุขภาพและบริการมนุษย์ของรัฐแคลิฟอร์เนีย ซึ่งมอบหมายให้ดร. แอนา มาเรีย โอโซริโอและเคิร์สเตน วอลเลอร์ทำการสอบสวน พวกเขาสัมภาษณ์บุคลากรทางการแพทย์ 34 คนที่ทำงานที่แผนกฉุกเฉินในวันที่ 19 กุมภาพันธ์ด้วยแบบสอบถาม โอโซริโอและวอลเลอร์พบว่าผู้ที่มีอาการรุนแรงเช่น หมดสติ หายใจถี่และกล้ามเนื้อหดเกร็งมีลักษณะร่วมกันคือ เป็นผู้ที่อยู่ใกล้รามิเรซ 2 ฟุตและเกี่ยวข้องกับหลอดเลือดดำของรามิเรซ นอกจากนี้ผู้หญิงยังได้รับผลกระทบมากกว่าผู้ชาย ซึ่งทั้งหมดมีผลเลือดปกติหลังเกิดเหตุ โอโซริโอและวอลเลอร์จึงเชื่อว่าเป็นการอุปาทานหมู่ ด้านกอร์ชินสกีปฏิเสธข้อสรุปนี้โดยอ้างประวัติการรักษาของเธอเอง กอร์ชินสกีรักษาระบบหายใจอยู่ในหน่วยอภิบาลนาน 2 สัปดาห์หลังเกิดเหตุ เธอยังพบว่าตนเองมีภาวะตับอักเสบและภาวะหัวกระดูกข้อสะโพกตายจากการขาดเลือด
สำนักงานชันสูตรริเวอร์ไซด์ติดต่อห้องปฏิบัติการแห่งชาติลอว์เรนซ์ลิเวอร์มอร์ให้ทำการสอบสวน ห้องปฏิบัติการลิเวอร์มอร์ตั้งสมมติฐานว่ารามิเรซใช้สารล้างคราบไขมันไดเมทิลซัลฟอกไซด์ในการแก้ปวด ซึ่งมีรายงานว่าผู้ที่ใช้สารนี้จะมีกลิ่นคล้ายกระเทียม ไดเมทิลซัลฟอกไซด์วางขายในรูปเจล จึงอาจอธิบายถึงคราบมันวาวบนตัวได้ นักวิทยาศาสตร์ของลิเวอร์มอร์สันนิษฐานว่าไดเมทิลซัลฟอกไซด์ในร่างกายรามิเรซเกิดจากระบบปัสสาวะไม่สามารถขับออกได้เนื่องจากภาวะไตวาย และเปลี่ยนเป็นไดเมทิลซัลโฟนเมื่อไดเมทิลซัลฟอกไซด์ทำปฏิกิริยากับออกซิเจนขณะทำการรักษา ไดเมทิลซัลโฟนเป็นผลึกที่อุณหภูมิห้อง ซึ่งอาจเป็นอนุภาคที่พบในเลือดของรามิเรซ การกระตุกหัวใจด้วยไฟฟ้าทำให้ไดเมทิลซัลโฟนเปลี่ยนเป็นสารพิษร้ายแรงไดเมทิลซัลเฟตที่เป็นสาเหตุของอาการเจ็บป่วยของทีมแพทย์ นอกจากนี้นักวิทยาศาสตร์ของลิเวอร์มอร์ยังเสนอว่าอุณหภูมิของเลือดที่เปลี่ยนจาก 37°ซ ในร่างกายของรามิเรซเป็น 18°ซ ในห้องฉุกเฉินอาจมีส่วนในการเปลี่ยนแปลงของไดเมทิลซัลโฟนเป็นไดเมทิลซัลเฟต แต่ข้อสันนิษฐานนี้ไม่มีการยืนยัน
ถุง
ถุง หรือ กระเป๋า หรือ ย่าม หรือ กระสอบ เป็นเครื่องมือทั่วไปในรูปภาชนะใส่ของชนิดยืดหยุ่นได้ การใช้ถุงย้อนกลับไปในสมัยประวัติศาสตร์ ถุงในยุคแรกเริ่มทำจากหนังสัตว์ ฝ้าย หรือใยพืชถักทอ พับตามขอบและมัดให้เป็นรูปร่างด้วยเส้นเชือกจากวัสดุเดียวกัน
ถุงกระดาษใช้แล้วทิ้งราคาถูก และถุงพลาสติกซื้อของพบได้ทั่วไป ในการซื้อขายตามร้านค้าปลีก ถุงช่วยเพิ่มความสะดวกให้คนซื้อของ และร้านค้ามีถุงให้ฟรีหรือมีค่าธรรมเนียมเล็กน้อย ลูกค้าอาจนำถุงมาเองก็ได้ แม้ว่ากระดาษถูกนำมาใช้ห่อและรองสิ่งของตั้งแต่ในจีนโบราณตั้งแต่ 2 ศตวรรษก่อนคริสต์ศักราชแล้ว แต่การใช้ถุงกระดาษครั้งแรก (สำหรับถนอมรสชาติชา) ในจีนเริ่มปลายยุคราชวงศ์ถัง (ค.ศ. 618–907)
ชื่อเรียก
พจนานุกรม ฉบับราชบัณฑิตยสถาน พ.ศ. 2554 ได้ให้นิยามของคำว่า ถุง ว่าหมายถึง "เครื่องใช้สำหรับใส่สิ่งของ ทำด้วยผ้าหรือกระดาษเป็นต้น ก้นปิด ปากเปิด บางชนิดที่ปากมีหูรูดหรือหูหิ้ว" ในขณะที่ กระเป๋า หมายถึง "เครื่องใช้รูปคล้ายถุงหรือกระเพาะ ทำด้วยหนังบ้าง ผ้าบ้าง สำหรับใส่เงินหรือของต่าง ๆ ใช้คาดเอวก็มี ติดอยู่ในตัวเสื้อหรือกางเกงก็มี ใช้หิ้วก็มี" ย่าม หมายถึง "เครื่องใช้สำหรับใส่สิ่งของ ทำด้วยผ้า มีหูหรือสายในตัวสำหรับสะพาย" และ กระสอบ หมายถึง "เครื่องสานหรือทอด้วยต้นกระจูดหรือป่านปอ สำหรับบรรจุข้าวและของอื่น ๆ"
เทศบาลตำบลบางพระ (จังหวัดนครศรีธรรมราช)
เทศบาลตำบลบางพระ ตำบลบางพระ มีเนื้อที่ประมาณ 14.6 ตารางกิโลเมตร ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช
ประวัติ
ตำบลบางพระในสมัยก่อน ซึ่งเป็นหมู่บ้าน ที่พระได้ไปตั้งกรดจำพรรษาเป็นประจำทุกปีหลายรูปชาวบ้านจึงได้ตั้งชื่อตำบลว่า"ตำบลบางพระ" โดยองค์การบริหารส่วนตำบลบางพระ จัดตั้งจากประกาศกระทรวงมหาดไทย เมื่อปี พ.ศ. 2540 มีพื้นที่ 14.6 ตารางกิโลเมตร จำนวน 4 หมู่บ้าน ประชากร 4,452 คน โดยจัดตั้งองค์การบริหารส่วนตำบลบางพระ อำเภอปากพนัง จังหวัดนครศรีธรรมราช เป็นเทศบาลตำบลบางพระ จากประกาศกระทรวงมหาดไทย เมื่อวันที่ 15 พฤศจิกายน พ.ศ. 2556 และะมีผลตั้งแต่วันที่ 19 ธันวาคม พ.ศ. 2556
ภูมิศาสตร์
เทศบาลตำบลบางพระ ตั้งอยู่ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช
ภูมิประเทศ
สภาพทั่วไปของตำบลส่วนใหญ่ชาวบ้านประกอบอาชีพ ทำนากุ้ง ทำการประมง
การแบ่งเขตการปกครอง
เทศบาลตำบลบางพระแบ่งเขตการปกครองประกอบด้วย 4 หมู่บ้าน ดังนี้
คำยืม
คำยืม หมายถึงคำที่ยืมมาจากภาษาของผู้ให้ และผนวกเข้าเป็นส่วนหนึ่งของภาษาของผู้รับ การยืมนี้ไม่เหมือนความหมายทั่วไปเนื่องจากไม่มีการคืนกลับสู่ภาษาของผู้ให้ แต่เปรียบได้กับ "การยืมความคิด" มาใช้ คำยืมอาจไม่ได้เป็นคำเดียวเสมอไป อาจเป็นกลุ่มคำก็ได้อย่างเช่น déjà vu ซึ่งภาษาอังกฤษยืมมาจากภาษาฝรั่งเศส จะใช้ควบคู่กันไปเสมือนคำเดียว คำยืมอาจมีการเขียน การอ่าน และความหมาย ที่เปลี่ยนแปลงไปจากเดิมก็ได้
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลชาย ฮาล์ฟไปป์
กีฬาสโนว์บอร์ดในโอลิมปิกเยาวชนฤดูหนาว 2020 ประเภทบุคคลชาย ฮาล์ฟไปป์ เป็นการแข่งขันกีฬาสโนว์บอร์ดที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 21 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสโนว์บอร์ดครั้งนี้มีนักกีฬาเข้าร่วมแข่งขัน 17 คน จาก 10 ประเทศ
คำยืม
คำในภาษาของผู้ให้โดยทั่วไปเข้าสู่ภาษาของผู้รับในลักษณะศัพท์เฉพาะทางเนื่องจากการเปิดรับวัฒนธรรมต่างชาติ จุดอ้างอิงโดยเฉพาะอาจเป็นวัฒนธรรมต่างชาตินั้นเองหรือขอบข่ายของกิจกรรมของวัฒนธรรมต่างชาติที่ต้องการครอบงำ วัฒนธรรมต่างชาติซึมซับเข้าสู่วัฒนธรรมท้องถิ่นผ่านทางการเผยแผ่ศาสนา ปรัชญา การค้าขาย ศิลปะ วิทยาการ และการอพยพจากคนต่างถิ่น รวมไปถึงความสัมพันธ์ทางการทูต
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลชาย ฮาล์ฟไปป์
ผู้ที่ได้รับรางวัลชนะเลิศเหรียญทองคือ Ruka Hirano นักกีฬาจากประเทศญี่ปุ่น
คำยืม
ภาษาไทยมีคำยืมภาษาต่างประเทศหลายภาษา เช่น ภาษาบาลี ภาษาสันสกฤต ภาษาเขมร กลุ่มภาษาจีน (ภาษาแต้จิ๋ว, ภาษาฮกเกี้ยน และ ภาษาจีนกลาง) ภาษามอญ ภาษามลายู ภาษาโปรตุเกส ภาษาเปอร์เซีย ภาษาอังกฤษ ภาษาญี่ปุ่น ฯลฯ แม้แต่ศิลาจารึกพ่อขุนรามคำแหงก็ยังปรากฏคำยืมภาษาบาลี ภาษาสันสกฤต ภาษาเขมร เข้ามาปะปน
รูปแบบการถ่ายทอดคำยืม
คำยืมในภาษาของผู้รับมีความแตกต่างในสามประเด็นจากภาษาของผู้ให้ ได้แก่การเขียน การอ่าน และความหมาย
ในแง่ของการเขียน เห็นได้ชัดจากภาษาต่าง ๆ ที่ใช้ชุดอักษรและอักขรวิธีไม่เหมือนกัน เช่น ภาษาอังกฤษใช้อักษรละติน แต่ภาษาไทยใช้อักษรไทย และบางครั้งก็เขียนแผลงไปจากรูปแบบที่ควรจะเป็น อาจจะด้วยหลักการหรือความนิยมก็ตาม เช่น คำบาลีปริวรรตว่า รฏฺ (รฏฺฐ) อฏฺ (อฏฺฐิ) วุฑฺฒิ ในขณะที่คำไทยเขียนว่า รัฐ อัฐิ วุฒิ เป็นต้น อีกตัวอย่างหนึ่ง คำอังกฤษว่า encyclopedia ยืมมาจากคำละติน encyclopaedia ซึ่งก็ยืมมาจากคำกรีก enkúklios paideíā (ἐγκύκλιος παιδείᾱ) อีกชั้นหนึ่ง
ในแง่ของการอ่าน นอกจากชุดอักษรที่ไม่เหมือนกันดังที่กล่าวแล้ว เสียงอ่านของตัวอักษรแต่ละตัวก็มีฐานกรณ์ต่างกัน และรูปอักษรแทนเสียงก็มีไม่เพียงพอต่อการถ่ายทอดให้ออกมาได้ครบถ้วน เสียงอ่านจึงแปรเปลี่ยนไปตามภาษาของผู้รับ ตัวอย่าง คำอังกฤษ volleyball ในขณะที่คำไทยเขียนว่า วอลเลย์บอล คำญี่ปุ่นเขียนว่า バレーボール (บะเรโบรุ) จะเห็นว่าเสียง v ของภาษาอังกฤษไม่มีในภาษาไทยและภาษาญี่ปุ่น ภาษาไทยจึงใช้ ว ซึ่งเป็นเสียงที่ใกล้เคียงที่สุด และภาษาญี่ปุ่นนิยมใช้คะนะกลุ่ม "บ" มากกว่า ถึงแม้ว่าจะสามารถใช้ ヴォ แทนเสียง vo ได้
ในแง่ของความหมาย คำที่ยืมมาใช้อาจมีความหมายต่างไปจากเดิม หรือแม้แต่คำหลายคำที่มีรากศัพท์เดียวกัน ความหมายก็อาจต่างออกไปโดยสิ้นเชิง ตัวอย่างเช่น คำบาลีและคำสันสกฤตว่า วร (วะระ) หมายถึง ดียิ่ง ประเสริฐ ในขณะที่คำไทยใช้ว่า วร (วอระ, วะระ) ตามความหมายเดิม, พร (พอน) หมายถึง คำแสดงความปรารถนาให้ประสบสิ่งที่เป็นสิริมงคล สิ่งที่ขอเลือกเอาตามประสงค์, พระ หมายถึง คำใช้แทนชื่อเรียกภิกษุสงฆ์ หรือใช้ประกอบหน้าคำอื่นแสดงความยกย่อง อีกตัวอย่างหนึ่ง คำเขมรว่า (ตฺรัวต) แปลว่า ควบคุม ดูแล ปกครอง ในขณะที่คำไทยใช้ว่า ตรวจ หมายถึง พิจารณาดูความเรียบร้อย พิจารณาว่าถูกหรือผิด, ตำรวจ หมายถึง เจ้าหน้าที่ของรัฐมีหน้าที่ตรวจตราและรักษาความสงบเรียบร้อยในบ้านเมือง เป็นต้น ความหมายที่เปลี่ยนไปนี้ขึ้นอยู่กับวัฒนธรรมของผู้ใช้ภาษา
การยืมคำกลับ
การยืมคำกลับ (reborrowing) หมายถึง การถ่ายทอดคำไปยังภาษาของผู้รับ แล้วกลับมายังภาษาของผู้ให้ในรูปแบบที่ต่างออกไป ตัวอย่างที่เห็นได้เช่น เดิมภาษาอังกฤษมีคำ animation แปลว่าภาพเคลื่อนไหว ต่อมาภาษาญี่ปุ่นยืมไปใช้เป็น アニメーション (อนิเมะชง) แล้วถูกย่อเป็น アニメ (อนิเมะ) จากนั้นภาษาอังกฤษก็ยืมกลับไปเป็นคำ anime ซึ่งหมายถึงการ์ตูนในแบบญี่ปุ่น เป็นต้น การยืมคำกลับอาจยืมเฉพาะความหมายใหม่ในภาษาของผู้รับ นำมาเพิ่มในภาษาของผู้ให้ก็ได้ โดยที่คำศัพท์ยังเขียนเหมือนเดิม ตัวอย่างเช่น คำภาษาจีน 共和 เดิมแปลว่าก้งเหอคือช่วงว่างระหว่างรัชกาลสมัยหนึ่งของประวัติศาสตร์จีน ภาษาญี่ปุ่นยืม 共和 ไปใช้โดยให้ความหมายใหม่ว่าสาธารณรัฐ ต่อมาภาษาจีนได้รับเอาความหมายว่าสาธารณรัฐมาเพิ่มในคำ 共和 ด้วย
ฮาโลไซลอนขาว
ฮาโลไซลอนขาว เป็นไม้ยืนต้นขนาดเล็กในวงศ์ Amaranthaceae แพร่กระจายพันธุ์ในเอเชียตะวันตกตั้งแต่อิสราเอล จอร์แดน อียิปต์ คาบสมุทรไซนาย อิรักตอนใต้ ซาอุดิอาระเบีย อิหร่าน โอมาน สหรัฐอาหรับเอมิเรตส์ อัฟกานิสถาน และปากีสถาน ไปจนถึงเอเชียกลาง ได้แก่ คีร์กีซสถาน เติร์กเมนิสถาน และซินเจียงในจีน ชอบขึ้นในทรายที่มีผลึกหินยิปซัม ตันมีกิ่งก้านขรุขระ เปลือกสีน้ำตาล ไม่มีใบ โดยใบลดรูปเป็นกุ่งที่อวบน้ำ พบในภูเขาทราย ทะเลทราย
การใช้ประโยชน์
ระบบรากของฮาโลไซลอนขาวมีประโยชน์ในการยึดเกาะดินทราย เนื้อไม้แข็งและหนักใช้ในงานช่างไม้  ใช้เป็นเชื้อเพลิงได้ดี ในภาษาอาหรับเรียกว่า "ghada" และมักอ้างถึงในบทกวี
รูด็อล์ฟ เคียร์ชชเลเกอร์
รูด็อล์ฟ เคียร์ชชเลเกอร์ (Rudolf Kirchschläger) เป็นนักการทูต นักการเมือง และผู้พิพากษาชาวออสเตรีย เขาดำรงตำแหน่งประธานาธิบดีออสเตรียระหว่าง ค.ศ. 1974–1986
นพพล พิทักษ์โล่พานิช
นพพล พิทักษ์โล่พานิช ชื่อเล่น กลม เป็นนักแสดง พิธีกร ชาวไทย เกิดเมื่อวันที่ 9 มิถุนายน พ.ศ. 2523 ที่จังหวัดเชียงใหม่ กลม เรียนจบมัธยมศึกษาจากโรงเรียนปรินส์รอยแยลส์วิทยาลัย เคยเข้ารับการศึกษาในระดับอุดมศึกษาสาขาเทคนิคคอมพิวเตอร์ ที่มหาวิทยาลัยเทคโนโลยีราชมงคลล้านนา วิทยาเขตภาคพายัพ จังหวัดเชียงใหม่ (เคยได้รับรางวัลจากการประกวดดาวเดือนของมหาวิทยาลัย ในปี พ.ศ. 2541) และสำเร็จการศึกษาปริญญาตรี สาขาการโฆษณาและประชาสัมพันธ์จากมหาวิทยาลัยเกริก มีผลงานการแสดงละครเรื่องแรกคือเรื่องแม่คุณเอ๊ยและมีผลงานละครที่เป็นที่รู้จักในบทบาทของ "เจ้าพี่สายบดี" จากละครโทรทัศน์ทางช่อง 7 เรื่อง "ศิลามณี" ในปี พ.ศ. 2551
ชีวิตส่วนตัว
นพพล พิทักษ์โล่พาณิช สมรสกับ ตรีนุช คุณดิลยชัย
Ñ
Ñ (ตัวใหญ่: Ñ, ตัวเล็ก: ñ) เป็นตัวอักษรละตินยุคใหม่ซึ่งเกิดจากการใส่เครื่องหมายทิลเดบนตัวอักษร N ตัว Ñ ได้รับการจัดให้เป็นส่วนหนึ่งของชุดตัวอักษรภาษาสเปนอย่างเป็นทางการในพุทธศตวรรษที่ 23 แต่ก็มีการใช้ในภาษากาลิเซีย, ภาษาอัสตูเรียส, ภาษาบาสก์, ภาษาอารากอน, ภาษาชาบากาโน, ภาษาฟิลิปีโน, ภาษาเกชัว และภาษาเตตุน รวมไปถึงในการถอดอักษรกลุ่มภาษาโตคาเรียนและภาษาสันสกฤตเป็นอักษรละติน โดยแทนเสียงนาสิก เพดานแข็ง แต่ในภาษาตาตาร์ไครเมียใช้แทนเสียงนาสิก เพดานอ่อน  ส่วนในภาษาเบรอตงและภาษาโรฮีนจา ตัวอักษรนี้เป็นตัวบ่งชี้ว่าสระที่อยู่ข้างหน้าออกเสียงเป็นสระนาสิก
Ñ แตกต่างกับตัวอักษรอื่น ๆ ที่มีเครื่องหมายเสริมสัทอักษรกำกับ (เช่น Ü ในภาษาสเปน, ภาษากาลิเซีย, ภาษาอัสตูเรียส และภาษาเลออน) ตรงที่มันมีฐานะเป็นตัวอักษรต่างหากตัวหนึ่งในภาษาเหล่านั้น (ยกเว้นภาษาเบรอตง) โดยมีชื่อเรียกเป็นของตัวเอง (ภาษาสเปนเรียก "เอเญ", eñe) และมีตำแหน่งเป็นของตัวเองในชุดตัวอักษร (ต่อจาก N) จากมุมมองนี้ ความเป็นเอกเทศของตัว Ñ จึงคล้ายคลึงกับตัว W ในภาษาอังกฤษ (ซึ่งมาจากการเขียนตัว V ติดกันในอดีต เหมือนกับตัว Ñ ซึ่งมาจากการเขียนตัว N ติดกัน)
ความสำคัญทางวัฒนธรรม
ตัวอักษร Ñ กลายเป็นสิ่งแสดงอัตลักษณ์ของภาษาสเปน กองทัพอากาศแห่งสาธารณรัฐสเปนที่ 2 เคยใช้ตัวอักษรนี้ในการระบุอากาศยานของตนเอง
มหาวิทยาลัยฮัมบวร์ค
มหาวิทยาลัยฮัมบวร์ค (Universität Hamburg) หรือย่อว่า UHH เป็นสถาบันอุดมศึกษาของรัฐ ตั้งอยู่ในนครฮัมบวร์ค ประเทศเยอรมนี ก่อตั้งเมื่อวันที่ 29 มีนาคม ค.ศ. 1919 ไม่นานหลังสิ้นสุดสงครามโลกครั้งที่หนึ่ง ปัจจุบันถือเป็นสถาบันการศึกษาและวิจัยที่ใหญ่ที่สุดในภาคเหนือของเยอรมนี มหาวิทยาลัยแห่งนี้มักได้รับการจัดอันดับเป็นหนึ่งในมหาวิทยาลัยที่ดีที่สุด 200 อันดับแรกของโลก และจากการจัดอันดับโดย QS World University Rankings มหาวิทยาลัยฮัมบวร์คได้อันดับ 14 จากบรรดาสถาบันอุดมศึกษา 426 แห่งในประเทศเยอรมนี มีบุคลากรทางการศึกษา 6 คนจากมหาวิทยาลัยนี้ที่ได้รับรางวัลโนเบล
ยุทธจักร ก้อนจันทร์
ยุทธจักร ก้อนจันทร์ (ชื่อเล่น: หนอน ; 31 พฤษภาคม พ.ศ. 2525 – ) เป็นนักฟุตบอลระดับอาชีพชาวไทยในตำแหน่งกองกลางตัวรับ เขาเคยชนะการแข่งไทยลีก 2 ครั้งกับบุรีรัมย์ ยูไนเต็ด รวมถึงชนะการแข่งวีลีก 1 ครั้งกับฮหว่างอัญซาลาย
ผลงานในระดับนานาชาติ
ยุทธจักรเป็นส่วนหนึ่งของทีมชาติไทย ในการแข่งขันไทเกอร์คัพ 2004 จากนั้น เขาก็ว่างเว้นจากการแข่งขันระดับนานาชาติเป็นเวลาหลายปี กระทั่งได้รับการเรียกตัวให้เข้าร่วมทีมจากเกียรติศักดิ์ เสนาเมือง ในเดือนมิถุนายน พ.ศ. 2558
เบนิกาซิม
เบนิกาซิม (Benicasim) เป็นเมือง เทศบาล และสถานตากอากาศชายหาดในจังหวัดกัสเตยอน แคว้นบาเลนเซีย ประเทศสเปน ตั้งอยู่ริมชายฝั่งโกสตาเดลอาซาอาร์ ทิวเขาเดแซร์ดเดเล็สปัลเม็สซึ่งอยู่ลึกเข้าไปในฝั่งช่วยกำบังเมืองนี้จากลมเหนือ ชื่อเมืองนี้มาจากชื่อเผ่าบานูกาซิม (Banu Qasim) สมาชิกของชาวเบอร์เบอร์กลุ่มกูตามา (Kutama) ซึ่งตั้งถิ่นฐานในพื้นที่ระหว่างการพิชิตคาบสมุทรไอบีเรียของชาวมัวร์ในคริสต์ศตวรรษที่ 8
เบนิกาซิมตั้งอยู่ห่างจากเมืองกัสเตยอนเดลาปลานาไปทางทิศเหรือ 13 กิโลเมตร ทางตอนเหนือสุดของแคว้นบาเลนเซีย เมืองนี้มีประชากรประมาณ 18,000 คน เศรษฐกิจส่วนใหญ่ขึ้นอยู่กับการท่องเที่ยว เมืองนี้เป็นที่รู้จักกันดีในเรื่องชายหาดและเทศกาลดนตรี เช่น เทศกาลนานาชาติเบนิกาซิม โรโททอมซันสแปลช เป็นต้น
พระยาบุรีรัตน์ (เจ้าภูเกียง)
พระยาบุรีรัตน์ (เจ้าภูเกียง) เป็นราชโอรสในพระยาคำฟั่น เจ้าผู้ครองนครเชียงใหม่องค์ที่ 3 และเจ้าผู้ครองนครลำพูนองค์ที่ 1 กับหม่อมคำหล้า